જો તમે તમારા શરીરની જરૂરિયાત પૂરી નહિ કરો તો શરીર થાકી જશે અને તમારી હેલ્થ લથડી જશે. નવરાત્રિ દરમિયાન બ્લડ શુગર લેવલ ઓછુ થઈ જવુ, સ્ટેમિના ઘટી જવો વગેરે સમસ્યાઓ થઈ શકે છે જેને કારણે તમે ઑફિસમાં સારુ કામ નથી આપી શકતા. ગરબાની શોખીન અવની સોની જણાવે છે, “ઑફિસનું કામ કરતી સ્ત્રીઓએ ઘરનું પણ બધુ કામ મેનેજ કરવું પડે છે જેને કારણે તે ગરબા એન્જોય નથી કરી શકતી. આથી તમારા શરીરની મર્યાદાઓ સમજવી અને તે મુજબ જ કામ કરવુ જરૂરી છે. બીજું એ કે તમારા આઉટફિટ્સ અગાઉથી નક્કી કરી રાખો જેથી છેલ્લી ઘડીએ કોઈ ઉતાવળ ન થાય.”